ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าเมล็ดพันธุ์พิทูเนียจากราชอาณาจักรเนเธอร์แลนด์พ.ศ. ๒๕๕๙ กรมวิชาการเกษตรได้วิเคราะห์ความเสี่ยงศัตรูพืชของเมล็ดพันธุ์พิทูเนียนำเข้าเพื่อการค้าจากราชอาณาจักรเนเธอร์แลนด์เสร็จสิ้นแล้วอาศัยอำนาจตามความในมาตรา๘ (๒) และมาตรา ๑๐ แห่งพระราชบัญญัติกักพืช พ.ศ.๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑ อธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำเข้าเมล็ดพันธุ์พิทูเนียจากราชอาณาจักรเนเธอร์แลนด์เพื่อเพาะปลูกดังต่อไปนี้ข้อ๑ ประกาศนี้เรียกว่า ประกาศกรมวิชาการเกษตรเรื่อง เงื่อนไขการนำเข้าเมล็ดพันธุ์พิทูเนียจากราชอาณาจักรเนเธอร์แลนด์ พ.ศ. ๒๕๕๙ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ชนิดพืชที่อนุญาตพิทูเนีย(petunia, Petunia spp.) ตามประกาศนี้ได้แก่ เมล็ดพันธุ์พิทูเนีย (petunia seeds)ข้อ๔ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับเมล็ดพันธุ์พิทูเนียจากราชอาณาจักรเนเธอร์แลนด์ปรากฏตามเอกสารแนบท้ายประกาศนี้ข้อ๕ หน่วยงานที่รับผิดชอบ๕.๑ราชอาณาจักรไทย คือ กรมวิชาการเกษตร๕.๒ราชอาณาจักรเนเธอร์แลนด์ คือ Ministry of Economic Affairs, Netherlands Food and Consumer Product Safety Authority ได้รับมอบหมายให้เป็นองค์กรอารักขาพืชแห่งชาติ(National Plant Protection Organization) อย่างเป็นทางการของราชอาณาจักรเนเธอร์แลนด์ซึ่งต่อไปในประกาศนี้จะเรียกว่า NPPOข้อ๖ การอนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ๗ วิธีการขนส่งต้องส่งเมล็ดพันธุ์พิทูเนียมาจากเมืองท่าแห่งหนึ่งในราชอาณาจักรเนเธอร์แลนด์ไปยังเมืองท่าปลายทางในราชอาณาจักรไทยในลักษณะเป็นสินค้าทางอากาศหรือทางน้ำข้อ๘ ข้อกำหนดสำหรับการนำเข้า๘.๑ต้องมีหนังสือรับรองจากหน่วยงานราชการหรือเอกชนที่หน่วยงานราชการให้การรับรองว่าเมล็ดพันธุ์พิทูเนียที่ได้รับอนุญาตนำเข้ามิใช่พืชที่ได้รับการตัดต่อสารพันธุกรรม๘.๒ต้องไม่มีการปะปนของดิน ทราย แมลงที่มีชีวิต วัชพืชเมล็ดพืชอื่นหรือสิ่งอื่นใดที่มีศักยภาพนำพาศัตรูพืชกักกันได้ข้อ๙ ข้อกำหนดสำหรับศัตรูพืชกักกัน๙.๑เมล็ดพันธุ์พิทูเนียต้องมาจากต้นพิทูเนียซึ่งผ่านการตรวจสอบในช่วงระหว่างการเจริญเติบโต โดยเก็บตัวอย่างต้นพืชหรือเมล็ดเพื่อตรวจสอบยืนยันในห้องปฏิบัติการของNPPO หรือห้องปฏิบัติการที่ได้รับการรับรองจาก NPPO ว่าปราศจากศัตรูพืชกักกันVerticillium albo - atrum, Pseudomonas viridiflava, Rhodococcus fascians, Alfalfa mosaic virus, Arabis mosaic virus, Raspberry ringspot virus, Tobacco ringspot virus, Tomato black ring virus, Tomato spotted wilt virus, Chrysanthemum stunt viroid และ Tomato chlorotic dwarf viroid๙.๒ต้องกำจัดศัตรูพืชด้วยกรรมวิธีดังต่อไปนี้คลุกด้วยสารป้องกันกำจัดเชื้อราเช่น ไทแรม (thiram) สารออกฤทธิ์ในอัตราร้อยละ ๐.๒หรือสารป้องกันกำจัดเชื้อราชนิดอื่นที่มีประสิทธิภาพเทียบเท่าโดยได้รับอนุญาตจากกรมวิชาการเกษตรก่อนข้อ๑๐ ข้อกำหนดสำหรับบรรจุภัณฑ์และฉลากต้องบรรจุในบรรจุภัณฑ์ที่ใหม่สะอาด แข็งแรง ปิดสนิท และสามารถป้องกันการปนเปื้อนของสิ่งหนึ่งสิ่งใดจากภายนอกได้ในระหว่างการส่งสินค้าข้อ๑๑ การรับรองสุขอนามัยพืช๑๑.๑ต้องมีใบรับรองสุขอนามัยพืชซึ่งออกให้โดย NPPO โดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติม ดังต่อไปนี้Petunia seeds were derived from the plants those were inspected during growing season and plant or seed verified by laboratory test that are found free from Verticillium albo - atrum, Pseudomonas viridiflava, Rhodococcus fascians, Alfalfa mosaic virus, Arabis mosaic virus, Raspberry ringspot virus, Tobacco ringspot virus, Tomato black ring virus, Tomato spotted wilt virus, Chrysanthemum stunt viroid and Tomato chlorotic dwarf viroid.๑๑.๒ต้องระบุรายละเอียดการกำจัดศัตรูพืชลงบนใบรับรองสุขอนามัยพืช พร้อมแนบผลการตรวจสอบในห้องปฏิบัติการของNPPO หรือห้องปฏิบัติการที่ได้รับการรับรองจาก NPPO๑๑.๓ต้องระบุชื่อวิทยาศาสตร์ พันธุ์หรือสายพันธุ์ ให้ชัดเจนลงในใบรับรองสุขอนามัยพืชข้อ๑๒ การตรวจนำเข้า๑๒.๑ เมื่อเมล็ดพันธุ์มาถึงด่านนำเข้าในราชอาณาจักรไทยการตรวจเมล็ดพันธุ์พิทูเนียนำเข้าจะดำเนินการหลังจากที่มีการตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๒.๒พนักงานเจ้าหน้าที่จะสุ่มตัวอย่างเมล็ดพันธุ์พิทูเนียและตรวจสอบในห้องปฏิบัติการของกรมวิชาการเกษตรเพื่อยืนยันว่ามีศัตรูพืชกักกันติดมากับเมล็ดพันธุ์พิทูเนียหรือไม่และต้องกักเมล็ดพันธุ์พิทูเนียไว้จนกว่าจะทราบผลจากห้องปฏิบัติการ๑๒.๓ถ้าตรวจพบศัตรูพืชกักกันของราชอาณาจักรไทยตามที่ระบุไว้ในเอกสารแนบท้ายประกาศนี้ในระหว่างการตรวจนำเข้าเมล็ดพันธุ์พิทูเนียทั้งหมดจะถูกส่งกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายทั้งหมด๑๒.๔ถ้าตรวจพบสิ่งมีชีวิตชนิดอื่นที่ไม่มีรายชื่อปรากฏในเอกสารแนบท้ายประกาศนี้ที่มีศักยภาพเป็นศัตรูพืชกักกันของราชอาณาจักรไทยต้องกำจัดศัตรูพืชด้วยวิธีการที่เหมาะสม (ถ้ามีวิธีการกำจัด)ส่งกลับ หรือทำลาย โดยผู้นำเข้าต้องเป็นผู้รับผิดชอบค่าใช้จ่ายทั้งหมดกรมวิชาการเกษตรมีสิทธิระงับการนำเข้าเมล็ดพันธุ์พิทูเนียเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จประกาศ ณ วันที่ ๒๗ตุลาคม พ.ศ. ๒๕๕๙สุวิทย์ ชัยเกียรติยศอธิบดีกรมวิชาการเกษตร[เอกสารแนบท้าย]๑. รายชื่อศัตรูพืชกักกันของเมล็ดพันธุ์พิทูเนียจากราชอาณาจักรเนเธอร์แลนด์แนบท้ายประกาศกรมวิชาการเกษตร เรื่องเงื่อนไขการนำเข้าพิทูเนียจากราชอาณาจักรเนเธอร์แลนด์ พ.ศ. ๒๕๕๙(ดูข้อมูลจากภาพกฎหมาย)ปริยานุช/จัดทำ๒๔ พฤศจิกายน๒๕๕๙ชนิกา/ตรวจ๓๐ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๖๗ ง/หน้า ๗/๒๑ พฤศจิกายน ๒๕๕๙